62019TJ0130_INF
Решение на Общия съд (четвърти състав) от 10 февруари 2021 г. —Spadafora/Комисия
(Дело T‑130/19)
„Публична служба — Длъжностни лица — Обявяване на свободна длъжност — Длъжност началник-отдел — Отхвърляне на кандидатура — Персонал на средно управленско равнище — Принцип на безпристрастност — Отговорност“
1.
Актове на институциите — Презумпция за законосъобразност — Наличие на косвени доказателства, поставящи под съмнение законосъобразността на акта — Тежест на доказване
(член 288 ДФЕС)
(вж. т. 51 и 52)
2.
Институции на Европейския съюз — Защита на физическите лица при обработването на лични данни — Регламент № 45/2001 — Обработване на лични данни — Събиране на данните в рамките на процедурата по подбор за заемането на свободна длъжност в европейската публична служба — Допустимост
(член 5 от Регламент № 45/2001 на Европейския парламент и на Съвета)
(вж. т. 54—57)
3.
Длъжностни лица — Решение с неблагоприятни последици — Отхвърляне на кандидатура — Задължение за мотивиране най-късно на етапа на отхвърляне на жалбата, подадена по административен ред
(член 25, втора алинея от Правилника за длъжностните лица)
(вж. т. 58)
4.
Длъжностни лица — Свободна длъжност — Съпоставяне на заслугите на кандидатите — Право на преценка на администрацията — Съдебен контрол — Граници
(членове 7 и 29 от Правилника за длъжностните лица)
(вж. т. 62 и 63)
5.
Жалби на длъжностните лица — Отменително решение — Последици — Приемане на мерки за изпълнение — Отмяна, поради процесуално нарушение, на решение на назначаване на свободна длъжност — Приемане на идентичен акт при спазване на процесуалните правила — Допустимост — Необходимост назначението да се направи със задна дата — Липса
(член 266 ДФЕС)
(вж. т. 82, 90 и 91)
6.
Длъжностни лица — Свободна длъжност — Съпоставяне на заслугите на кандидатите — Право на преценка на администрацията — Възобновяване на процедурата, след като съдът на Съюза отменя решението за назначаване — Отчитане на опита и дипломите, придобити от кандидатите през периода между двете обявления за свободна длъжност — Допустимост
(членове 7 и 29 от Правилника за длъжностните лица)
(вж. т. 93)
Предмет
Искане на основание член 270 ДФЕС, от една страна, за отмяна на решението на Европейската служба за борба с измамите (OLAF) от 18 май 2018 г., с което CC е назначена за началник на отдел [поверително] в дирекция [поверително], и от друга страна, за осъждане на Комисията да обезщети имуществените и неимуществените вреди, които жалбоподателят твърди, че е претърпял вследствие на това решение
Диспозитив
1)
Отхвърля жалбата.
2)
Осъжда г‑н Sergio Spadafora да понесе, наред с направените от него съдебни разноски, и тези на Европейската комисия и на CC.